拍獵人歸工守di山中 deh等候鹿出現， mgorh伊無成功， 一直到最後一滴力ma用盡a， ziah坐di柴箍頂面歇睏， ma deh想看 伊閣來veh按怎。 一隻常帶著神奇魔力ｅ禿鷹， ui頭殼頂飛來對伊講：問伊為何事操煩。
拍獵人ga代誌ｅ經過講ho禿鷹聽。 禿鷹ga拍獵人講， 越過guanguanｅ山脊， hia有真濟鹿， mgorh你需要飛guanguan ziah可看著鹿群。 禿鷹閣建議拍獵人飛起空中確認， mgorh拍獵人無可能di天頂飛。
禿鷹 閣提出 一個互相交換身份ｅ撇步， 禿鷹變做拍獵人、 拍獵人變做禿鷹。
拍獵人同意， 禿鷹外形是拍獵人 轉去拍獵人ｅ厝， ho厝內ｅ某看， 停一下仔 閣ga查某人講 伊有代誌需要處理，愛離開。
Di zit段時間 拍獵人變做禿鷹， 飛到有鹿ｅ山谷， 照兩個約束轉來原來ｅ所在， 形體暫時是禿鷹ｅ拍獵人先到， 然後禿鷹再出現。 兩人換回原有角色。
自按呢， 拍獵人逐gai去獵鹿 攏有掠著幾隻， he是 伊所需要ｅ量。
銀柳gah 蘭花 是 今春 親友送阮ｅ 二項禮物。
Veh過年a， 宜蘭三星 天送埤ｅ 天送伯a， 運送寄來 數量ve少ｅ銀柳。 自按呢， 銀柳來di阮兜ｅ客廳， 伴阮過了 跨年ｅ 冬春， 展出 伊ｅ美姿， 一直忠守著 長長ｅ 一個季節， 看伊綠色猶再 反勢會比 一個季節 閣卡長久。
自來 阮mvat 真正 接觸過 銀柳gah蘭花。
這是一段 耐心ｅ約會、 ma是 體貼溫純ｅ 表徵。
按呢ｅ現象， ho人連想著 一巢蜜蜂， 只有一隻 女王蜂ｅ存在， 其他大群ｅ工蜂， 攏是 為著群體 來付出， 甘願 用生命 為 家己ｅ種族 做一個幕後小卒仔？
閣過二工， zit蕊蜂王花 營養充足， 花托ｅ頭座 孵出幼幼ｅ 葉影， 花蕊本身 出現 一條一條ｅ花序， 斟酌ga看， 花絲頂面 閣有花藥， 花房粉翠、 花絲粉綠黃， 盛開ｅ銀柳 已經有 五六公分， 伊ｅ形態 有寡 膨鼠ｅ 翹尾溜。
再過二三工， zit蕊 多變化ｅ 花， 親像 一支 棕cing仔花 [刷子花] 按呢ｅ花絲， 閣有 淡薄仔 刺毛蟲ｅ 圓身形， 開始橫平， 身長 七公分、 身圍 二公分。
銀柳ｅ身邊 有一盆 桃紅蝴蝶蘭， 應該是 台灣原生ｅ 姬蝴蝶蘭。 Zit盆蘭花 逢春盛開， 枝頭到枝尾 點綴著 生機健美ｅ 花串， 一蕊一蕊 攏 幼秀柔美 ziau勻青春。 雖然 盆坩是 一個 真普通ｅ 塑膠套， 伊有氣根 攀著坩沿、 飽水ｅ葉片， 一銀一桃紅， 艷麗相映， 光亮ｅ銀柳 di暗暗ｅ室內 有光點， 陪伴著 山谷來ｅ 幽蘭， 富貴風尚 總是春輝。
銀柳gah 蘭花 親像一對 金童玉女， yin守護著 一室ｅ優雅， 充沛ｅ心力， 為阮seh轉ｅ人生， 帶來調適。
O～oh～， a是 用一枝筆 記落 銀柳gah 蘭花ｅ 身段， 阮甲意 按呢想lin！
年年冬節時分， 緋櫻 為世間 宣示 一冬閣到lo， 四季節氣 已經 一循環， 辛苦ｅ人啊， 請你 停一下仔腳， 品賞 樹箍身gah枝脈身骨。 就使 hit欉陳年五葉松 仝款 一身青衫 向天， zit排櫻樹 枝格紋理 可是 樹皮烏金金。
過了風寒， 春神手拽一下， zit排櫻樹 一時 精神起來， 平常恬靜ｅ 人行路道， 桃紅櫻花 來鬥春。 細細ｅ蜜蜂 沈醉di花蜜ｅ美味， 細細ｅ綠笛a 跳徙di 枝花當中。
山櫻花 樹欉 卡明顯， 比 桂花 卡大欉， 比 桑椹 卡大閣結實。
土生ｅ桑椹 真qau 家己生湠， 有土 伊diorh會活， 花臺ｅ一小撮土， 伊攏 掠著機會m放。 土腳 只要 lu草ｅ工人 放過伊一季 來年 diorh有機會壯大。
講到zia， 過往ｅ 清大北院， 還ho 台灣銀行， 起造一大片ｅ 商店gah住宅， 現金 添加ｅ同時， 人類環境ｅ 肺部呼吸 閣減一塊， hia-ｅ樹欉花草 免不了 消滅。 唉呀！ Hia-ｅ 櫻、 桑、 苦楝舅 gah 南洋杉 深鎖di阮ｅ頭殼內。
佳哉！ 桑椹， 只要有 一小撮土， yin ve放棄 生存機會， 永遠ve放棄！
特出ｅ花 白paupau， 配對 新春ｅ 青嫩葉， 白青相伴， 光影清新 柔和。
少年ｅ時 身邊ｅ伴 總會邀請 阮去 伊ｅ母校 觀賞流蘇， 二十冬後， 第二代少年家 興hip相， ma歡喜put-put gah阮分享 伊ｅ心意， 流蘇牽連yin 父仔囝ｅ 校友情， 一份 仝款ｅ記憶 di生命流動。
花木美好 如此明柔， 賞心悅讀 出情意， 來吧！ 來吧！ 一切攏是 上好ｅ安排！